Now showing items 1-20 of 3510
"Aan de Grobbelaarsrivier" - 'n greep uit die vestigingsgeskiedenis van Oudtshoorn tot 1848. ﻿
Aantekeninge oor die Wet op Huurbehuising 50 van 1999 ﻿
De la Harpe, S P L R (2002)
Editor (AOSIS OpenJournals, 2006) facebook | Alta Cloete
Internetbemarking – ‘n paar gedagtes
Hoe om NIE jou boek (of enige ander produk) op die internet te bemark nie:
1. Tik ŉ vinnige advertensie op jou selfoon. Gebruik SMS-taal en moet jou nie bekommer oor spelfoute nie.
2. Plak hierdie advertensie op al die groepe waarvan jy lid is. Maak nie saak of dit boekgroepe is of nie.
3. Waar jy nie direk kan post nie, plak dit by die kommentaar op groepe.
4. Doen dit môre weer. En die dag daarna.
5. Nooi vreemdelinge om jou vriende te wees en gooi hulle onmiddellik toe met advertensies as hulle jou versoek aanvaar.
6. Kry ŉ paar van jou vriende om op boekgroepe te sê hoe fantasties jou boek is. Hulle hoef nie redes te verskaf nie. Hulle hoef ook nie oor taal en spelling bekommerd te wees nie. Hulle kan dit elke dag doen.
7. Wanneer iemand iets negatiefs oor jou boek sê, neem dit persoonlik op en baklei terug.
Hoe om jou boek (of enigiets anders) op die internet te bemark:
1. Bou oor ŉ lang tydperk (bv. terwyl jy jou boek aan die skryf is) ŉ ondersteunersbasis op op Facebook en/of Twitter of enige ander platform(s).
2. Wees ŉ positiewe teenwoordigheid op die forum(s) wat jy kies. Bou vriendskappe op. Gee voorkeur aan verhoudings, moenie net op jouself en jou werk fokus nie.
3. Ondersteun ander skrywers en gee erkenning aan hulle werk.
4. Begin ŉ blog en bou oor ŉ tydperk ŉ gehoor op.
5. Blog oor enigiets waarvan jy hou.
6. Blog ook oor onderwerpe wat met jou boek verband hou.
7. Lees en respekteer die reëls van groepe waarvan jy deel is.
8. Moet onder geen omstandighede ŉ irriterende teenwoordigheid op Facebook word wat net die hele tyd jou eie beuel blaas nie.
9. Oorweeg om benewens jou persoonlike profiel ook ŉ skrywersblad te skep, of ŉ blad vir die spesifieke boek en nooi jou fb-vriende daarheen uit. Hier kan jy meer besonderhede oor jou werk gee.
10. Wanneer jy kritiek op jou werk kry, hanteer dit – gaan hardloop ŉ ent, eet ŉ tjoklit, drink ŉ glas wyn. Maar moenie in ŉ bekgeveg betrokke raak nie.
11. Wanneer jou boek verskyn, kan jy die voorblad, inligting oor die boek en ŉ uittreksel daaroor post. Nie alles gelyk nie en nie elke liewe dag nie.
12. Sorg dat al jou bydraes in goeie, versorgde Afrikaans is. (Dit hoef nie volmaak te wees nie. Mense wil net sien jy respekteer jou eie werk genoeg om dit mooi te versorg.)
13. Lees ŉ paar boeke oor bemarking op die internet. Jy sal bogenoemde en heelwat ander wenke daar vind. Google is jou vriend.
14. Moenie al jou energie spandeer op bemarking nie. Jou belangrikste taak is om die beste boek te skryf waartoe jy in staat is. Bemarking is nie ‘n plaasvervanger vir gehalte nie.
Hierdie metode waarborg ongelukkig nie verkope nie. Maar dit gaan jou ten minste talle vriende in die sak bring en jou lewe verryk. Want dis waaroor dit eintlik op Facebook gaan: verhoudings.
Posted by Alta Cloete op 12/04/2015 in Blogging, Boeke, Lees
Sleutelwoordw: Afrikaans, Alta Cloete, bemarking, boeke, e-boeke, facebook, gedagtes, selfpublikasie, sosiale media, Twitter
Vind my op facebook!
As jy graag op fb in kontak wil kom, is http://www.facebook.com/Alta.Cloete.Skrywer die plek om te gaan kyk. Om op hoogte te bly, kliek net op LIKE langs die bladsy se naam.
Gewone vriendskapversoeke is ook welkom!
En as hier dalk iemand lees wat self lus is vir skryf, gaan kyk gerus by www.skrywerontwikkeling.wordpress.com na Read the rest of this entry »
Posted by Alta Cloete op 12/03/2012 in Alta Cloete skryfwerk, Skryf
Sleutelwoordw: Afrikaans, Alta Cloete, facebook, lees, skryf
Random gedagtes: Is nederigheid altyd ‘n bate?
Soos die meeste Afrikaanse vroue van my geslag, is ek deur my liewe ou moeder geleer dat nederigheid een van die heel grootste bates is. Amper so belangrik soos eerlikheid, hardwerkendheid en sindelikheid. Andersom gesien, is hoogmoed dan een van die heel grootste sondes – soos oneerlikheid (wat soms takt genoem kan word!), (selektiewe) luiheid (of die besef dat ‘n mens jouself kan uitbrand) en die vermoë om enige stoffie langer as ‘n paar sekondes te kan ignoreer.
Maar nou leef ons in ‘n nuwe tyd in ‘n nuwe land en ons weet nie meer aldag mooi hoe Read the rest of this entry »
Posted by Alta Cloete op 18/02/2012 in Alta Cloete skryfwerk, Blogging, Inspirasie, My ma, Random gedagtes, Skryf
Sleutelwoordw: Afrikaans, Alta Cloete, facebook, gedagtes, liefdesverhale, Marile Cloete, romans, romanses, Romanza, skryf
Lees gerus hier as jy dit nog nie gesien het nie: http://boekensie.wordpress.com/2011/02/04/fliek-the-social-network/
Posted by Alta Cloete op 07/02/2011 in Fliek
Sleutelwoordw: facebook, Jesse Eisenberg, Mark Zuckerberg, The social network